พอดีเมื่อเดือนที่แล้วปจด.มาเมื่อต้นเดือนและได้มี พสพ.หลังปจด.หมดและได้กินยาคุมฉุกเฉินไป แล้วมีพสพ.อีกครั้งช่วงกลางเดือนและปจด.ก็มาอีกครั้งในช่วงปลายเเดือนอีกครั้งในเดือนเดียวกัน แล้วตอนนี้มีอาการตกขาวและตึงนม แต่ปจด.ไม่มา อย่างนี้อยากทราบว่าท้องไหม.
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะดังนั้นการมีประจำเดือนคลาดเคลื่อนอาจเป็นผลข้างเคียงจากการใช้ยาคุมฉุกเฉินได้ค่ะแนะนำให้สังเกตประจำเดือนว่าจะมาหรือไม่ หากมาช้ากว่า 35 วันนับจากครั้งก่อน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก